

|  |  |  |  |  |  |  |
| --- | --- | --- | --- | --- | --- | --- |
| SAKSARKIVNR. | | RAMMEAVTALE | | | | AVTALENUMMER |
| 2022/1549 | | Fylles inn |
| Avtalens parter: | | | | | | |
| **Oppdragsgiver** | | | | **Leverandør** | | |
| **Org.nr.** | 983 658 725 | | | **Org.nr.** | Fylles inn | |
| **Selskap** | Helse Vest RHF | | | **Selskap** | Fylles inn | |
| **Adresse** | Nådlandskroken 11,  ​4034 Stavanger | | | **Adresse** | Fylles inn | |
|  | | | | | | |
| Laboratorietjenester –  Medisinsk biokjemi, medisinsk mikrobiologi, immunologi og transfusjonsmedisin og klinisk farmakologi | | | | | | |
| Avtalen består av følgende dokumenter:  Avtalen (dette dokumentet)  Bilag 1: Prisskjema  Bilag 2: Kravspesifikasjon  Bilag 3: NLK koder immunologi og transfusjonsmedisin og klinisk farmakologi  Bilag 4: Forpliktelseserklæring  Dersom det foreligger uoverensstemmelse mellom vilkårene i de forskjellige Avtaledokumentene, skal de gjelde i den rekkefølge de er oppgitt i listen over.  Denne avtalen er elektronisk signert av begge parter. | | | | | | |
| **For Oppdragsgiver** | | | **For Leverandør** | | | |
|  | | | **Fylles inn** | | | |
| Fylles inn | | | Fylles inn | | | |
| Fylles inn | | | Fylles inn | | | |

Innhold

[1 Avtaleparter 2](#_Toc117686026)

[2 Bakgrunn 3](#_Toc117686027)

[3 Formål 3](#_Toc117686028)

[4 Varighet og oppsigelse 3](#_Toc117686029)

[5 Avtalens struktur 3](#_Toc117686030)

[6 Tjenestens omfang og innhold 4](#_Toc117686031)

[7 Opsjon og endringer i leveransen 4](#_Toc117686032)

[8 Krav til kvalitet og service 5](#_Toc117686033)

[9 Vederlag og fakturering 6](#_Toc117686034)

[10 Rapportering 7](#_Toc117686035)

[11 Offentligrettslige krav 8](#_Toc117686036)

[12 Etikk 8](#_Toc117686037)

[13 Krav til lønns- og arbeidsvilkår 9](#_Toc117686038)

[14 Miljø 10](#_Toc117686039)

[15 Forsikring 11](#_Toc117686040)

[16 Force majeure 11](#_Toc117686041)

[17 Mislighold 11](#_Toc117686042)

[18 Offentlighet 12](#_Toc117686043)

[19 Omdømme – lojalitet innenfor avtaleområde 12](#_Toc117686044)

[20 Tvisteløsning 12](#_Toc117686045)

# Avtaleparter

Avtaleparter er:  
  
Helse Vest RHF   
Org.nr. 983 658 725  
Nådlandskroken 11, 4034 Stavanger

postboks 303, 4066 Stavanger

heretter omtalt som Helse Vest eller oppdragsgiveren  
  
og  
  
xx---------------------heretter omtalt som Leverandøren.

# Bakgrunn

Helse Vest skal i henhold til spesialisthelsetjenesteloven § 2-1 a sørge for at befolkningen i helseregionen tilbys spesialisthelsetjeneste i og utenfor institusjon, herunder bl.a. medisinske laboratorietjenester.

For å oppfylle denne delen av «sørge for» ansvaret inngår Helse Vest RHF avtaler med private leverandører av tjenester.

# Formål

Formålet med denne avtalen er å regulere forholdet mellom Helse Vest og Leverandøren vedrørende levering av laboratorietjenester.

# Varighet og oppsigelse

## Avtalen gjelder fra xx.xx.2023 til og med 31.12.2023.

## Leveransen skal påbegynnes senest xx.xx.2023.

## Opsjon på forlengelse, se avtalens punkt 7.1.

# Avtalens struktur

## Følgende dokumenter regulerer forholdet mellom oppdragsgiver og leverandør:

* + - denne avtalen
    - konkurransegrunnlaget
    - Leverandørens tilbud

## Ved eventuell motstrid mellom kontraktsdokumentenes innhold, gjelder disse i den prioriterte rekkefølge som er angitt ovenfor

# Tjenestens omfang og innhold

## Avtalen omfatter levering av analyser på prøver innenfor området medisinsk biokjemi, medisinsk mikrobiologi, immunologi og transfusjonsmedisin og klinisk farmakologi

## Avtalen gjelder pasienter med bostedsadresse i Helse Stavanger sitt opptaksområde.

## De som kan bestille tjenester i henhold til avtalen vil være leger, tannleger og jordmødre.

## Tjenesten skal utføres av Leverandøren selv, med mindre ekstraordinære forhold forhindrer dette. Ved behov for eventuell bruk av underleverandør i ekstraordinære situasjoner skal dette godkjennes av oppdragsgiver.

## Det er ikke anledning til å benytte personell som er ansatt i hovedstillinger (enten 50 % eller mer) i helseforetak underlagt Helse Vest RHF.

## Leverandøren skal sende rapport om resultatet av undersøkelsen/analysen til rekvirenten.

## Leverandøren skal være tilknyttet Norsk Helsenett og benytte dette som elektronisk kommunikasjonsvei i forbindelse med rekvisisjon og svar. Dette innebærer at «*Norm for informasjonssikkerhet og personvern i helse- og omsorgstjenesten*» utgitt av Helsedirektoratet legges til grunn.

## Leverandøren skal planlegge produksjonen slik at pasientene har et tilbud gjennom hele året. Dette innebærer at tjenesten må være tilgjengelig i hele avtaleperioden.

## Helse Vests øvre årlige betalingsplikt for prøver/analyser etter rammeavtalen er kr … … … pr år.

## Helse Vest er ikke forpliktet til å kjøpe et bestemt volum. Avrop skjer ved at det er brukeren/rekvirenten som avgjør om vedkommende ønsker å få tjenestene fra Leverandøren.

# Opsjon og endringer i leveransen

## Avtalene skal gjelde i ett år fra 01.02.2023 med en ensidig rett til forlengelse for Helse Vest RHF for ytterligere ett år ad gangen inntil 3 år.

Utløsing av opsjon skal varsles med minimum fire (4) måneders varsel

## Helse Vest RHF har en rett til å be om en økning i avtalt volum på inntil 50 % av den totale rammen. Tilbyder har ingen plikt, men en rett til å ta på seg en slik utvidelse av volumet.

Opsjon på volum kan også brukes til å utvide opptaksområdene for fagområdene medisinsk mikrobiologi medisinsk biokjemi, immunologi og transfusjonsmedisin og klinisk farmakologi ved behov.

Opsjonen vil bli utløst ved behov for økt kapasitet.

Helse Vest forbeholder seg også retten til ved en eventuell økning også å ta dette volumet ned igjen til opprinnelig nivå. Dette innebærer at det kan inngås avtaler om en økning av volumet for en periode i avtalens varighet.

Utløsing av denne opsjonen skal varsles med minimum to (2) måneders varsel.

Ved en utvidelse av volum vil tilbyder få de samme betingelser og det vil stilles de samme krav som etter opprinnelig avtale.

## Leverandøren er innforstått med at føringer som gis fra sentrale myndigheter til de regionale helseforetakene med hensyn til produksjon og aktivitet, kan bli gjort gjeldene i forholdet mellom Leverandøren og Helse Vest.

## Dersom opsjon på avtalelengde utløses vil den årlige økonomiske rammen bli justert for deflator som følger av statsbudsjettet. Første regulering er i 2024.

# Krav til kvalitet og service

## Leveransene som utføres i henhold til denne avtale skal være i samsvar med de til enhver tid gjeldende helsefaglige krav til leveranse av tilsvarende tjenester. Tjenestene skal holde høyt faglig nivå og følge anerkjente undersøkelsesprinsipper.

## Henvisninger til Leverandøren skal prioriteres ut fra et helsefaglig forsvarlig skjønn som innebærer en vurdering av alvorlighetsgrad og hvor tidskritisk tilstanden er.

## Leverandøren forplikter seg til å sørge for oppbevaring av undersøkelsesmaterialet og relevante rådata samt prøveresultatene i samsvar med forskrift om pasientjournal.

## Kvalitetssystem

## Leverandøren skal ha etablert et kvalitetssikringssystem/ internkontrollsystem for utføring av tjenestene i tråd med kravene i forskrift om ledelse og kvalitetsforbedring i helse- og omsorgstjenesten av 28. oktober 2016 nr. 1250. Helse Vest har rett til innsyn i Leverandørens kvalitetssikringssystem.

## Leverandøren skal avgi den dokumentasjon over kvalitetsdata som pålegges av offentlige myndigheter og/eller som fremgår av gjeldende lovgivning.

## Krav til personell og kompetanse

## Leverandøren skal til enhver tid ha personell som innehar de formelle og faglige kvalifikasjoner som fremkommer av Leverandørens tilbud.

## Dokumentasjon på autorisasjon og godkjenninger for utførende personell (patologer og bioingeniører) skal foreligge før oppstart av avtalen.

## Leverandøren skal sikre at aktuell legespesialist er lett tilgjengelig innen rimelig tid i de tilfeller der helseforetak eller andre rekvirenter har behov for supplerende opplysninger knyttet til analyser foretatt av leverandør.

## Analyser innenfor rammeavtalen skal skje av personell som behersker norsk eller annet skandinavisk språk muntlig og skriftlig.

## Leverandøren har plikt til å håndtere mottatte bestillinger uten unødig opphold. Leverandøren kan ikke la være å ta imot en prøve dersom oppdraget er innenfor det tjenestetilbud Leverandøren har forpliktet seg på.

# Vederlag og fakturering

## Helse Vest betaler for utførte tjenester xxxxxx % av det beløp HELFO betaler for de samme undersøkelsene, jf. forskrift om stønad til dekning av utgifter til undersøkelser og behandling i private medisinske laboratorie- og røntgenvirksomheter.

Vederlag i % av HELFO refusjon gjelder alle refusjonskategoriene innenfor hvert fagområde.

|  |  |
| --- | --- |
| **Fagområde** | **Vederlag på i % av HELFO refusjon** |
| Medisinsk biokjemi | xxxxxx % |
| Medisinsk mikrobiologi | xxxxxx % |
| Immunologi og transfusjonsmedisin | xxxxxx % |
| Klinisk farmakologi | xxxxxx % |

Det er de til enhver tid gjeldende HELFO-takster som skal legges til grunn for vederlaget. Grunnlaget for beregning av vederlaget skal være utbetalingsvedtak fra Helfo.

Faktura skal ikke inneholde opplysninger som kan identifisere pasientene og fakturagrunnlag skal utformes som følger:

|  |  |  |  |  |  |
| --- | --- | --- | --- | --- | --- |
| HF-område – Helse Stavanger | | | | | |
| Kommune nr. | Refusjonskategori | Antall analyser | Sum vederlag Helse Vest | Økonomisk tak | Avvik |
| - | - | - | - | - | - |
| - | - | - | - | - | - |

Fakturering skal skje etterskuddsvis hver måned, med forfall 30 dager etter at Helse Vest har mottatt faktura. Bare ferdig utførte tjenester kan faktureres.

Leverandøren skal kunne levere faktura og kreditnota elektronisk slik at Helse Vest mottar dokumentet i samsvar med standarden” Elektronisk handelsformat” (EHF).

Leverandøren har ikke rett til å ta gebyr for fakturautstedelse.

Ved forsinket betaling svarer Helse Vest forsinkelsesrente i henhold til lov om renter ved forsinket betaling m.v. av 17. desember 1976 nr 100.

Oppdragsgiver har rett til å motta kopi av datafiler som er oversendt Helfo for kontroll og statistikkformål.

## Helse Vest betaler for analyser utført på prøver fra personer med bostedsadresse i Helse Stavanger sitt opptaksområde. I tillegg betaler Helse Vest for analyser utført på prøver fra pasient hjemmehørende i andre regioner dersom rekvirenten er hjemmehørende i Helse Stavanger sitt opptaksområde. Slike analyser skal gjøres innenfor det volum som er avtalt, alternativt at det gjøres utenfor avtalt volum og uten kostnader for Helse Vest, men til HELFO-takst for Leverandør.

Produksjon utover det årlige avtalte rammen godtgjøres ikke av Helse Vest.

## Dersom Leverandørene har fakturert for mye eller fått utbetalt for mye plikter Leverandøren å betale dette tilbake innen 30 dager etter at forholdet er oppdaget.

# Rapportering

## Leverandøren skal fremskaffe statistikk som gir informasjon om hvilke og hvor mange analyser som rekvireres samt rekvirent.

## Det skal leveres månedlig rapport jf. fakturagrunnlag til Helse Vest RHF i punkt 9.1

I tillegg skal følgende rapport sendes månedlig til Helse Vest RHF:



Leverandøren må også registrere bostedsadresse på pasientene slik at det er mulig å etterprøve hvorvidt pasientene det kreves betaling for er hjemmehørende i Helse Stavanger sitt opptaksområde. Også denne type rapporter må kunne tas ut etter anmodning fra Helse Vest.

## I tillegg må Leverandøren imøtekomme de til enhver tid gjeldende pålegg om rapporter og statistikker som Helse Vest krever for sin kontroll og oppfølging.

## Helse Vest vil innkalle Leverandøren til møte for å evaluere avtalen og praksis, eventuelt gi føringer for videre arbeid.

# Offentligrettslige krav

## Tjenesten skal utføres i henhold til enhver tid gjeldende lovgivning og øvrig myndighetskrav og slik at det fremgår av denne avtale og vedlegg til avtale. Som leverandør av spesialisthelsetjenester er Leverandøren underlagt de lover og forskrifter som regulerer spesialisthelsetjenestens virksomhet. Leverandøren skal innhente nødvendige tillatelser fra offentlige myndigheter. Leverandøren skal varsle Helse Vest om pålegg fra offentlige myndigheter i anledning oppdraget som er rettet direkte mot ham.

# Etikk

## Leverandøren skal respektere grunnleggende krav til menneskerettigheter. Leverandøren skal forsikre seg om at Leverandøren selv og Leverandørens avtalepartnere etterlever kravene som er angitt nedenfor. Kravene bygger på sentrale FN-konvensjoner og ILO-konvensjoner.

## Kravene angir minimumsstandarder. Der hvor konvensjoner og nasjonale lover og reguleringer omhandler samme tema, skal den høyeste standarden alltid gjelde. Dersom Leverandøren bruker underleverandører for å oppfylle denne avtalen, er Leverandøren forpliktet til å videreføre og bidra til etterlevelse av kravene hos sine avtaleleverandører.

## Forbud mot barnearbeid (FNs barnekonvensjon artikkel 32, ILO-konvensjon nr 138 og 182)

## Barn har rett til å bli beskyttet mot økonomisk utnytting i arbeid, og mot å utføre arbeid som kan svekke utdannings- og utviklingsmuligheter.

## Minstealderen må ikke i noe tilfelle være under 15 år (14 eller 16 år i visse land).

## Barn under 18 år skal ikke utføre arbeid som setter helse eller sikkerhet i fare, inkludert - nattarbeid.

## Dersom det foregår slikt barnearbeid, skal det arbeides for snarlig utfasing. Det skal samtidig legges til rette for at barna gis mulighet til livsopphold og utdanning inntil barnet ikke lenger er i skolepliktig alder.

## Tvangsarbeid/slavearbeid (ILO-konvensjon nr 29 og 105)

## Det skal ikke foregå noen form for tvangsarbeid, slavearbeid eller ufrivillig arbeid.

## Arbeiderne må ikke levere depositum eller identitetspapirer til arbeidsgiver, og skal være fri til å avslutte arbeidsforholdet med rimelig oppsigelsestid.

## Diskriminering (ILO-konvensjon nr. 100 og 111)

## Det skal ikke foregå noen diskriminering i arbeidslivet basert på etnisk tilhørighet, religion, alder, uførhet, kjønn, ekteskapsstatus, seksuell orientering, fagforeningsmedlemskap eller politisk tilhørighet.

# Krav til lønns- og arbeidsvilkår

13.1. Leverandøren er ansvarlig for at egne ansatte, ansatte hos underleverandører (herunder innleide) som direkte medvirker til å oppfylle kontrakten, har lønns- og arbeidsvilkår i henhold til:

* Forskrift om allmenngjort tariffavtale.
* Forskrift 8. februar 2008 nr. 112 om lønns- og arbeidsvilkår i offentlige kontrakter der denne kommer til anvendelse. På områder som ikke er dekket av forskrift om allmenngjort tariffavtale, skal lønns- og arbeidsvilkårene være i henhold til landsomfattende tariffavtale for den aktuelle bransje. Med lønns- og arbeidsvilkår menes bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji, i den grad slike bestemmelser følger av tariffavtalen.

13.2. Alle avtaler Leverandøren inngår som innebærer utførelse av arbeid under denne kontrakten skal inneholde tilsvarende forpliktelser.

13.3. Leverandøren plikter på forespørsel å dokumentere lønns- og arbeidsvilkårene for egne arbeidstakere, arbeidstakere hos eventuelle underleverandører (herunder innleide) som direkte medvirker til å oppfylle kontrakten. Opplysningene skal dokumenteres ved blant annet kopi av arbeidsavtale, lønnsslipp, timelister og arbeidsgiverens bankutskrift. Dokumentasjonen skal være på personnivå og det skal fremgå hvem den gjelder.

13.4. Dokumentasjonen kan inkludere komplett liste med navn på egne og eventuelle underleverandørers ansatte som direkte medvirker til å oppfylle kontrakten, oversikt over allmenngjorte og/eller landsomfattende tariffavtaler som legges til grunn for den aktuelle bransjen og innsyn i Leverandørens avtalte lønns- og arbeidsvilkår med eventuelle underleverandører.

13.5. På forespørsel fra oppdragsgiver er leverandør forpliktet til å fylle ut egenrapporteringsskjema.

13.6. Oppdragsgiver og eventuell ekstern kontrollør som mottar opplysningene, har taushetsplikt om opplysningene. Taushetsplikten gjelder ikke overfor Arbeidstilsynet, ei heller overfor ansatte eller interne eller eksterne rådgivere som er nødvendige for å få språklig, økonomisk, juridisk eller annen faglig bistand. Taushetsplikten gjelder også for rådgiverne.

13.7. Hvis leverandør eller underleverandør får pålegg fra Arbeidstilsynet som gjelder lønns- og/eller arbeidsvilkår, skal Leverandøren uten opphold informere oppdragsgiver ved kopi av pålegget. Hvis Leverandøren eller underleverandøren ikke utbedrer forholdene i pålegget innen Arbeidstilsynets frister, vil dette bli ansett som mislighold av kontrakten.

13.8. Ved brudd på kravene til lønns- og arbeidsvilkår skal Leverandøren rette forholdet innen den frist oppdragsgiver fastsetter. Der Leverandøren selv oppdager slikt brudd gjennom internkontroll eller egen oppfølging av underleverandører, skal Leverandøren uten opphold opplyse oppdragsgiver om forholdene og utbedre forholdene innen frist fastsatt av oppdragsgiver.

13.9 Oppdragsgiver har rett til å holde tilbake et beløp tilsvarende ca. to ganger innsparingen for Leverandøren. Tilbakeholdsretten opphører så snart retting etter foregående ledd er dokumentert.

13.10 Vesentlig mislighold av lønns- og arbeidsvilkår hos Leverandøren kan påberopes av oppdragsgiver som grunnlag for heving, selv om Leverandøren retter forholdene. Dersom bruddet har skjedd i underleverandørleddet (herunder bemanningsselskaper), kan oppdragsgiver kreve at Leverandøren skifter ut underleverandører. Dette skal skje uten omkostninger for oppdragsgiver.

13.11 Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

# Miljø

### Leverandøren skal i avtaleperioden oppfylle avtalens miljøkrav og gjeldende miljølovgivning.

### Leverandøren skal aktivt arbeide for å minske miljøbelastningen og redusere bruken av emballasje uten at det går utover eller skader produktene ved oppfyllelse av avtalen.

### Leverandøren forplikter seg til enhver tid å ha returordning for i henhold til gjeldende offentlige bestemmelser og forskrifter.

### Leverandøren skal være tilknyttet/medlem i en returordning eller oppfylle forpliktelsen gjennom egen returordning for sluttbehandling hvor emballasjen blir tatt hånd om på en miljømessig måte (Grønt punkt Norge AS eller tilsvarende returordning).

# Forsikring

Pasienter som undersøkes under avtalen med Helse Vest er sikret gjennom Norsk Pasientskadeerstatning (NPE). Ved skadetilfeller betaler Leverandøren egenandel etter samme takster som helseforetakene er pålagt.  
  
Leverandøren må selv sørge for tilstrekkelige ansvarsforsikringer ut over det som er dekket gjennom NPE.

# Force majeure

Dersom avtalens gjennomføring helt eller delvis hindres, eller i vesentlig grad vanskeliggjøres av forhold som ligger utenfor partenes kontroll og som de ikke burde eller kunne ha forutsatt ved avtalens inngåelse, suspenderes partenes plikter for så lang tid forholdet varer. Slike forhold inkluderes som etter norsk rett blir betraktet som force majeure. Som force majeure regnes også streik og lockout.  
  
Bestemmelsen gjelder ikke dersom den rammede part uten urimelige kostnader og ulempe kan overvinne følgene av de uforutsette hindringene.  
  
Den rammede part plikter å varsle den annen part straks slike hindringer oppstår.  
  
Dersom hindringen varer eller må antas å vare mer enn 30 dager, kan avtalen sies opp av den annen part etter varsel på 14 dager. Den rammede part kan ikke gå fra avtalen etter dette punktet.

# Mislighold

Dersom en av partene mener at den annen part har misligholdt avtalen på ett eller flere punkter, skal skriftlig underretning gis uten ugrunnet opphold. I underretningen må den part som vil påberope seg misligholdet gjøre rede for hva som anses misligholdt og hvilke forhold som kreves rettet. Dersom misligholdet ikke blir rettet innen 30 dager etter at underretning er mottatt, kan avtalen sies opp med 3 – tre – måneders varsel.

Dersom en av partene gjør seg skyldig i vesentlig mislighold av sine forpliktelser etter avtalen, kan avtalen uansett heves med umiddelbar virkning, dog slik at avtalen skal avvikles i løpet av 3 uker. Dersom en av partene vil heve på grunn av vesentlig mislighold, skal det gis beskjed uten ugrunnet opphold.

# Offentlighet

Avtalen er gjenstand for offentlighet.

# Omdømme – lojalitet innenfor avtaleområde

Leverandør skal ivareta oppdragsgivers interesser i gjennomføring av kontrakten.

Leverandør skal i avtaleperioden ikke utøve virksomhet som svekker oppdragsgivers omdømme relatert til forhold kontrakten regulerer. Partene skal heller ikke, i avtalens løpetid, omtale avtalens prinsipper eller innhold på et slikt vis at dette kan skade den annen parts omdømme eller forhold til tredje parter.

Leverandøren skal innhente skriftlig forhåndsgodkjennelse fra Oppdragsgiver dersom Leverandøren for reklameformål eller på annen måte ønsker å utgi informasjon om avtaleforholdet eller benytte Oppdragsgivers navn og logo.

# Tvisteløsning

Ved uenighet om avtalens innhold eller om forhold som har sammenheng med gjennomføringen av avtalen, skal denne søkes løst ved forhandlinger. Dersom forhandlinger ikke fører fram skal tvisten bringes inn for de ordinære domstoler.

I tilfelle søksmål vedtas verneting der Helse Vest har sin administrasjon.